CELEX: E2022P0003
Language: da
Date: 2022-01-28 00:00:00
Title: Sag anlagt den 28. januar 2022 af EFTA-Tilsynsmyndigheden mod Island (Sag E-3/22) 2022/C 114/05

10.3.2022   
            
            
               DA
            
            
               Den Europæiske Unions Tidende
            
            
               C 114/6
            
         
      Sag anlagt den 28. januar 2022 af EFTA-Tilsynsmyndigheden mod Island
      (Sag E-3/22)
      (2022/C 114/05)
      EFTA-Tilsynsmyndigheden ved Ingibjörg-Ólöf Vilhjálmsdóttir, Ewa Gromnicka og Catherine Howdle, som befuldmægtigede for EFTA-Tilsynsmyndigheden, Avenue de Arts 19H, B-1000 Bruxelles, Belgien, har den 28. januar 2022 anlagt sag mod Island ved EFTA-Domstolen.
      EFTA-Tilsynsmyndigheden har nedlagt følgende påstande:
      Ved ikke at forhindre:
      
                  a)
               
               
                  direkte bortskaffelse af døde dyr, kategori 3-slagteriaffald og affald fra privat slagtning på godkendte deponeringsanlæg i Island uden forudgående forarbejdning i strid med artikel 12, litra c), artikel 13, litra c), og artikel 14, litra c), i Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002, som ændret og tilpasset EØS-aftalen ved de specifikke tilpasninger og sektortilpasninger, der er omhandlet i bilag I til nævnte aftale,
                  og
               
            
                  b)
               
               
                  nedgravning på stedet af døde dyr og affald fra privat slagtning (herunder risikomateriale som specificeret i kategori 1), uden at betingelserne i artikel 19 eller 20 i forordning nr. 1069/2009 er opfyldt, hvilket er i strid med artikel 12, 13 og 14 i forordning nr. 1069/2009
               
            har Island tilsidesat sine forpligtelser:
      
                  a)
               
               
                  i henhold til artikel 4, stk. 3, i forordning nr. 1069/2009 om opretholdelse af et system med offentlige kontroller med henblik på at verificere, at kravene i forordning nr. 1069/2009 vedrørende bortskaffelse af animalske biprodukter opfyldes af de relevante driftsledere
               
            
                  b)
               
               
                  i henhold til artikel 4, stk. 4, litra b), i forordning nr. 1069/2009, idet der på Island skal være etableret et passende system som sikrer, at animalske biprodukter bortskaffes i overensstemmelse med forordning nr. 1069/2009 samt
               
            
                  c)
               
               
                  i henhold til artikel 32, stk. 1, i Kommissionens forordning (EF) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i nævnte direktiv, som ændret og tilpasset EØS-aftalen ved de specifikke tilpasninger og sektortilpasninger, der er omhandlet i bilag I til aftalen, idet Island er forpligtet til at træffe de nødvendige foranstaltninger for at kontrollere, at de relevante driftsledere overholder deres forpligtelser til bortskaffelse af animalske biprodukter.
               
            
         Retlige og faktiske omstændigheder samt søgsmålsgrunde:
      
      
                  —
               
               
                  EFTA-Tilsynsmyndigheden (herefter »Tilsynsmyndigheden«) har nedlagt påstand om, at det fastslås, at Island har tilsidesat sine forpligtelser i henhold til EØS-lovgivningen vedrørende bortskaffelse af animalske biprodukter, navnlig døde dyr, slagteriaffald og affald fra privat slagtning.
               
            
                  —
               
               
                  De tilsidesættelser, som er genstand for søgsmålet, blev opdaget i forbindelse med en inspektion, som Tilsynsmyndigheden foretog i september 2013. På trods af de islandske myndigheders anerkendelse af manglerne, en yderligere inspektion, der blev gennemført i juni 2018, og omfattende korrespondance vedrørende Islands tilsagn om at ville overholde reglerne, der har strukket sig over en periode på mere end ni år, gør disse tilsidesættelser sig stadig gældende.
               
            
                  —
               
               
                  ESA har nedlagt påstand om, at det fastslås, at Island har tilsidesat sine forpligtelser i henhold til forordning (EF) nr. 1069/2009 og Kommissionens forordning (EU) nr. 142/2011, idet Island ikke forhindrer direkte bortskaffelse af døde dyr, kategori 3-slagteriaffald og affald fra privat slagtning på godkendte deponeringsanlæg uden forudgående forarbejdning samt nedgravning på stedet af døde dyr og affald fra privat slagtning (herunder risikomateriale som specificeret i kategori 1), da de lovbestemte betingelser for en sådan bortskaffelsesmetode ikke er opfyldt.